
                                                               AVIZ

asupra proiectului de Lege privind criza financiară şi 
insolvenţa unităţilor administrativ - teritoriale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind criza financiară şi insolvenţa unităţilor administrativ - teritoriale, trimis cu adresa nr. PL-x 540 din 27 septembrie 2010, înregistrată sub nr. 21/303 din 11 noiembrie 2010. 
Senatul, în calitate de primă Cameră sesizată, a respins iniţiativa legislativă în şedinţa din 4 octombrie 2010.
Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este  Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 14 decembrie 2010.

Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ trimis cu adresa nr. 479 din            21 aprilie 2010.
Cu prilejul dezbaterilor, membrii Comisiei pentru politică economică, reformă şi privatizare au constatat că proiectul de lege nu se justifică întrucât prin această iniţiativă legislativă se instituie prerogativa de a deţine controlul oricăror acţiuni ale autorităţilor locale, declarate în criză financiară, de către prefect. 

Faţă de considerentele susmenţionate, membrii Comisiei pentru politică economică, reformă şi privatizare au hotărât, cu majoritate de voturi (o abţinere), avizarea negativă a iniţiativei legislative.
             În raport cu obiectul şi conţinutul său, proiectul de lege face parte din categoria legilor organice.  

